ระเบียบกระทรวงสาธารณสุขระเบียบกระทรวงสาธารณสุขว่าด้วยการเลือกและการเลือกตั้งกรรมการวิชาชีพพ.ศ. ๒๕๕๐ โดยที่เป็นการสมควรปรับปรุงระเบียบกระทรวงสาธารณสุขว่าด้วยการเลือกและการเลือกตั้งกรรมการวิชาชีพ พ.ศ. ๒๕๔๖เพื่อให้ครอบคลุมการเพิ่มสาขาแห่งการประกอบโรคศิลปะที่กำหนดโดยพระราชกฤษฎีกาอาศัยอำนาจตามความในมาตรา๗ และมาตรา ๒๑ แห่งพระราชบัญญัติการประกอบโรคศิลปะ พ.ศ. ๒๕๔๒ ประกอบกับมาตรา ๘แห่งพระราชกฤษฎีกากำหนดให้สาขากิจกรรมบำบัดเป็นสาขาการประกอบโรคศิลปะตามพระราชบัญญัติการประกอบโรคศิลปะพ.ศ. ๒๕๔๒ พ.ศ. ๒๕๔๕ มาตรา ๘ แห่งพระราชกฤษฎีกากำหนดให้สาขารังสีเทคนิคเป็นสาขาการประกอบโรคศิลปะตามพระราชบัญญัติการประกอบโรคศิลปะพ.ศ. ๒๕๔๒ พ.ศ. ๒๕๔๕ มาตรา ๘แห่งพระราชกฤษฎีกากำหนดให้สาขาการแก้ไขความผิดปกติของการสื่อความหมายเป็นสาขาการประกอบโรคศิลปะตามพระราชบัญญัติการประกอบโรคศิลปะพ.ศ. ๒๕๔๒ พ.ศ. ๒๕๔๕ มาตรา ๘แห่งพระราชกฤษฎีกากำหนดให้เทคโนโลยีหัวใจและทรวงอกเป็นสาขาการประกอบโรคศิลปะตามพระราชบัญญัติการประกอบโรคศิลปะ พ.ศ. ๒๕๔๒ พ.ศ. ๒๕๔๕ และมาตรา ๘แห่งพระราชกฤษฎีกากำหนดให้สาขาจิตวิทยาคลินิกเป็นสาขาการประกอบโรคศิลปะตามพระราชบัญญัติการประกอบโรคศิลปะพ.ศ. ๒๕๔๒ พ.ศ. ๒๕๔๖ รัฐมนตรีว่าการกระทรวงสาธารณสุขออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกระทรวงสาธารณสุขว่าด้วยการเลือกและการเลือกตั้งกรรมการวิชาชีพ พ.ศ. ๒๕๕๐ข้อ ๒ ให้ยกเลิกระเบียบกระทรวงสาธารณสุข ว่าด้วยการเลือกและการเลือกตั้งกรรมการวิชาชีพพ.ศ. ๒๕๔๖ข้อ ๓[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมวด ๑การเลือกตั้งกรรมการวิชาชีพ ข้อ ๔ ให้มีการเลือกตั้งกรรมการวิชาชีพในแต่ละสาขาดังต่อไปนี้(๑) สาขาการแพทย์แผนไทย(๒) สาขาการแพทย์แผนไทยประยุกต์(๓) สาขากิจกรรมบำบัด(๔) สาขารังสีเทคนิค(๕) สาขาการแก้ไขความผิดปกติของการสื่อความหมาย(๖) สาขาเทคโนโลยีหัวใจและทรวงอก(๗) สาขาจิตวิทยาคลินิก(๘)[๒]สาขากายอุปกรณ์(๙)[๓]สาขาการแพทย์แผนจีนกรรมการวิชาชีพในแต่ละสาขาตามวรรคหนึ่งให้มีจำนวนเท่ากับกรรมการวิชาชีพโดยตำแหน่งและกรรมการวิชาชีพซึ่งได้รับแต่งตั้งรวมกันในขณะเลือกตั้งแต่ละคราวข้อ ๕ ให้คณะกรรมการการประกอบโรคศิลปะแต่งตั้งคณะอนุกรรมการอำนวยการเลือกตั้งชุดหนึ่งเป็นผู้ดำเนินการเลือกตั้งให้คณะอนุกรรมการอำนวยการเลือกตั้งมีอำนาจในการแต่งตั้งคณะทำงานและออกประกาศต่าง ๆเพื่อดำเนินการให้เป็นไปตามระเบียบนี้คณะอนุกรรมการอำนวยการเลือกตั้งและคณะทำงานตามวรรคหนึ่งไม่มีสิทธิสมัครรับเลือกตั้งเป็นกรรมการวิชาชีพในคราวนั้นข้อ ๖ การดำเนินการเลือกตั้งให้ผู้ดำเนินการเลือกตั้งประกาศกำหนด(๑) จำนวนกรรมการที่จะเลือกตั้งในวาระเลือกตั้งนั้น(๒) สถานที่ที่ยื่นใบสมัครรับเลือกตั้ง(๓) ระยะเวลายื่นใบสมัครรับเลือกตั้งซึ่งต้องไม่น้อยกว่าสามสิบวันนับแต่วันประกาศ(๔) วันเลือกตั้งให้ผู้ดำเนินการเลือกตั้งประกาศกำหนดตาม(๑) - (๔) พร้อมทั้งจัดทำบัญชีรายชื่อผู้มีสิทธิออกเสียงเลือกตั้งในวาระนั้นและแสดงไว้ ณ กองการประกอบโรคศิลปะกรมสนับสนุนบริการสุขภาพหรือสำนักงานสาธารณสุขจังหวัดหรือวิธีการอื่นใดตามที่เห็นสมควรข้อ ๗ ผู้สมัครรับเลือกตั้ง ต้องมีคุณสมบัติดังนี้(๑) เป็นผู้ประกอบโรคศิลปะในสาขาที่สมัคร(๒) เป็นผู้ไม่เคยถูกสั่งพักใช้ใบอนุญาตหรือเพิกถอนใบอนุญาต(๓) ไม่เป็นบุคคลล้มละลายข้อ ๘ การสมัครรับเลือกตั้งผู้สมัครต้องยื่นใบสมัครรับเลือกตั้งตามแบบที่กำหนดต่อผู้ดำเนินการเลือกตั้ง ณสถานที่ และภายในกำหนดระยะเวลาที่ผู้ดำเนินการเลือกตั้งได้ประกาศไว้ข้อ ๙ ให้ผู้ดำเนินการเลือกตั้งประกาศรายชื่อผู้สมัครรับเลือกตั้งที่มีคุณสมบัติตามข้อ๗ ไว้ ณ กองการประกอบโรคศิลปะ กรมสนับสนุนบริการสุขภาพหรือสำนักงานสาธารณสุขจังหวัด หรือวิธีการอื่นใดตามที่เห็นสมควรข้อ ๑๐ ถ้าผู้สมัครรับเลือกตั้งมีจำนวนไม่เกินจำนวนกรรมการวิชาชีพในสาขาใดสาขาหนึ่งที่จะเลือกตั้ง ให้ถือว่าผู้สมัครรับเลือกตั้งที่มีรายชื่ออยู่ในประกาศเป็นผู้ได้รับการเลือกตั้งเป็นกรรมการวิชาชีพในสาขานั้นโดยไม่ต้องมีการลงคะแนนเลือกตั้งข้อ ๑๑ ให้ผู้ดำเนินการเลือกตั้งจัดส่งบัตรเลือกตั้งไปยังผู้ประกอบโรคศิลปะในแต่ละสาขาเป็นบัตรเฉพาะตัวคนละหนึ่งบัตร และสำเนาประกาศรายชื่อผู้สมัครรับเลือกตั้งรวมทั้งแจ้งกำหนดวันและเวลาสิ้นสุดการลงคะแนนเลือกตั้งให้ผู้ประกอบโรคศิลปะดังกล่าวทราบล่วงหน้าก่อนวันเลือกตั้งไม่น้อยกว่าสามสิบวันข้อ ๑๒ การลงคะแนนเลือกตั้งให้กระทำโดยการทำเครื่องหมายที่คณะอนุกรรมการอำนวยการเลือกตั้งกำหนดที่หมายเลขผู้สมัครรับเลือกตั้งไม่เกินจำนวนกรรมการที่จะเลือกตั้งในวาระการเลือกตั้งนั้นลงในบัตรเลือกตั้งที่ผู้ดำเนินการเลือกตั้งส่งให้และลงลายมือชื่อผู้ใช้สิทธิเลือกตั้งส่งถึงประธานคณะอนุกรรมการอำนวยการเลือกตั้งภายในเวลาที่ผู้ดำเนินการเลือกตั้งกำหนดข้อ ๑๓ การตรวจนับคะแนนเลือกตั้งให้ผู้ดำเนินการเลือกตั้งเริ่มกระทำการตรวจนับคะแนนภายในยี่สิบสี่ชั่วโมงหลังกำหนดเวลาลงคะแนนเลือกตั้งสิ้นสุดตามที่คณะอนุกรรมการอำนวยการเลือกตั้งกำหนดคณะอนุกรรมการอำนวยการเลือกตั้งต้องประกาศสถานที่ที่จะทำการตรวจนับคะแนน กำหนดเวลาที่เริ่มนับคะแนนไว้ในที่เปิดเผยล่วงหน้าไม่น้อยกว่าสิบห้าวันก่อนการเลือกตั้งและการตรวจนับคะแนนต้องทำติดต่อกันไปจนสิ้นสุดในคราวเดียวกันข้อ ๑๔ บัตรเลือกตั้งดังต่อไปนี้ให้ถือเป็นบัตรเสียจะถือเป็นคะแนนเลือกตั้งมิได้(๑) บัตรเลือกตั้งที่มิได้ออกโดยคณะอนุกรรมการอำนวยการเลือกตั้ง(๒) บัตรเลือกตั้งที่ไม่ทำเครื่องหมายใด ๆหรือเครื่องหมายอื่นที่มิใช่เครื่องหมายตามที่คณะอนุกรรมการอำนวยการเลือกตั้งกำหนด(๓) บัตรเลือกตั้งที่ทำเครื่องหมายที่คณะอนุกรรมการอำนวยการเลือกตั้งกำหนดเกินกว่าจำนวนกรรมการที่จะเลือกตั้งในวาระนั้น(๔) บัตรเลือกตั้งที่ไม่มีลายชื่อผู้ใช้สิทธิเลือกตั้ง(๕)บัตรเลือกตั้งตามที่คณะอนุกรรมการอำนวยการเลือกตั้งประกาศยกเลิกก่อนกำหนดเวลาสิ้นสุดการลงคะแนน(๖)บัตรเลือกตั้งที่ส่งถึงประธานคณะอนุกรรมการอำนวยการเลือกตั้งหลังกำหนดเวลาสิ้นสุดการลงคะแนน(๗) บัตรเลือกตั้งที่คณะอนุกรรมการอำนวยการเลือกตั้งไม่น้อยกว่ากึ่งหนึ่งของอนุกรรมการทั้งหมดเห็นควรให้เป็นบัตรเสียคำวินิจฉัยของคณะอนุกรรมการอำนวยการเลือกตั้งให้ถือเป็นที่สุด(๘)บัตรเลือกตั้งที่ทำเครื่องหมายตามที่คณะอนุกรรมการอำนวยการเลือกตั้งกำหนดไม่ครบตามจำนวนกรรมการที่จะเลือกตั้งในวาระนั้นไม่ถือเป็นบัตรเสียแต่จะนับคะแนนผู้สมัครรับเลือกตั้งเท่าที่ปรากฏในบัตรข้อ ๑๕ ผลการเลือกตั้งให้ผู้สมัครรับเลือกตั้งที่ได้คะแนนสูงสุดตามลำดับเท่าจำนวนกรรมการที่เลือกตั้งในวาระนั้นเป็นผู้ได้รับเลือกตั้งเป็นกรรมการวิชาชีพกรณีมีผู้สมัครรับเลือกตั้งที่ได้คะแนนเท่ากันในลำดับสุดท้ายให้ประธานคณะอนุกรรมการอำนวยการเลือกตั้งเป็นผู้ดำเนินการตัดสินโดยวิธีการจับฉลากการประกาศผลการเลือกตั้งให้ดำเนินการภายในเจ็ดวันหลังกำหนดเวลาสิ้นสุดการลงคะแนนข้อ ๑๖ ในกรณีที่มีผู้ได้รับเลือกตั้งเป็นกรรมการวิชาชีพไม่ครบตามจำนวนกรรมการที่จะเลือกตั้งในวาระนั้นให้ถือว่าตำแหน่งกรรมการวิชาชีพที่ขาดจำนวนไปนั้นว่างลงให้ดำเนินการเลือกตั้งกรรมการวิชาชีพเพิ่มเติมจนครบตามวิธีการที่กำหนดไว้ในระเบียบนี้ให้เสร็จแล้วภายในหนึ่งร้อยแปดสิบวันนับแต่วันที่กรรมการวิชาชีพดังกล่าวว่างลงข้อ ๑๗ การเลือกตั้งกรรมการวิชาชีพชุดใหม่เข้าดำรงตำแหน่งตามวาระให้คณะกรรมการการประกอบโรคศิลปะดำเนินการเลือกตั้งให้แล้วเสร็จและทราบผลก่อนกรรมการวิชาชีพโดยการเลือกตั้งชุดก่อนพ้นวาระไม่น้อยกว่าสามสิบวันข้อ ๑๘[๔]การนับวาระสามปีของกรรมการวิชาชีพที่มาจากการเลือกตั้งครั้งแรกของสาขาวิชาชีพนั้นให้นับตั้งแต่วันประกาศผลการเลือกตั้งไปจนครบวาระสามปีหมวด ๒การเลือกกรรมการวิชาชีพดำรงตำแหน่งต่างๆ ข้อ ๑๙ การเลือกกรรมการวิชาชีพให้ดำรงตำแหน่งประธานกรรมการวิชาชีพและรองประธานกรรมการวิชาชีพให้กระทำภายในสามสิบวันนับแต่วันเลือกตั้งกรรมการวิชาชีพในแต่ละสาขา โดยให้คณะกรรมการวิชาชีพประชุมกันเพื่อเลือกกรรมการวิชาชีพเป็นประธานกรรมการวิชาชีพและรองประธานกรรมการวิชาชีพตำแหน่งละหนึ่งคนโดยดำเนินการเลือกทีละตำแหน่งตามลำดับด้วยวิธีให้กรรมการวิชาชีพเสนอชื่อและมีกรรมการอย่างน้อยสามคนรับรองการเสนอชื่อนั้นๆการเลือกให้เลือกโดยการลงคะแนนผู้ที่ได้คะแนนสูงสุดของแต่ละตำแหน่งเป็นผู้ได้รับเลือกให้เป็นประธานกรรมการวิชาชีพและรองประธานกรรมการวิชาชีพกรณีมีผู้ได้คะแนนสูงสุดเท่ากันให้มีการลงคะแนนซ้ำจนกว่าจะได้มีผู้คะแนนสูงสุดกรณีมีการเสนอชื่อคนเดียวสำหรับตำแหน่งใดให้ถือว่าผู้นั้นเป็นผู้ได้รับเลือกเพื่อดำรงตำแหน่งโดยไม่ต้องมีการลงคะแนนหมวด ๓การเลือกและการเลือกตั้งกรรมการวิชาชีพแทนตำแหน่งที่ว่าง ข้อ ๒๐ ถ้ากรรมการวิชาชีพซึ่งได้รับเลือกตั้งว่างลงก่อนครบวาระโดยมีวาระที่เหลืออยู่เกินกว่าหนึ่งร้อยแปดสิบวันให้ดำเนินการเลือกตั้งกรรมการวิชาชีพแทนตำแหน่งที่ว่างตามวิธีการที่กำหนดไว้ในระเบียบนี้ให้แล้วเสร็จภายในหนึ่งร้อยแปดสิบวันนับแต่วันที่กรรมการวิชาชีพดังกล่าวว่างลงข้อ ๒๑ ถ้าวาระของกรรมการวิชาชีพซึ่งได้รับเลือกตั้งเหลืออยู่ไม่ถึงหนึ่งร้อยแปดสิบวันการเลือกตั้งกรรมการวิชาชีพแทนในตำแหน่งที่ว่างให้อยู่ในดุลพินิจของคณะกรรมการวิชาชีพที่จะดำเนินการหรือไม่ก็ได้ข้อ ๒๒ เมื่อตำแหน่งประธานกรรมการวิชาชีพหรือรองประธานกรรมการวิชาชีพว่างลงให้คณะกรรมการวิชาชีพดำเนินการเลือกตั้งผู้ดำรงตำแหน่งดังกล่าวใหม่แทนภายในสามสิบวันนับแต่วันที่ตำแหน่งนั้นว่างลงการเลือกผู้ดำรงตำแหน่งดังกล่าวให้เป็นไปตามหมวด๒ แห่งระเบียบนี้โดยอนุโลมข้อ ๒๓ ในกรณีที่มีปัญหาการปฏิบัติตามระเบียบนี้ให้ปลัดกระทรวงสาธารณสุขเป็นผู้วินิจฉัยชี้ขาดข้อ ๒๔ ให้ปลัดกระทรวงสาธารณสุขเป็นผู้รักษาการตามระเบียบนี้ประกาศ ณ วันที่ ๑๖กุมภาพันธ์ พ.ศ. ๒๕๕๐มงคล ณ สงขลารัฐมนตรีว่าการกระทรวงสาธารณสุขระเบียบกระทรวงสาธารณสุขว่าด้วยการเลือกและการเลือกตั้งกรรมการวิชาชีพ (ฉบับที่ ๒) พ.ศ. ๒๕๕๒[๕]ระเบียบกระทรวงสาธารณสุขว่าด้วยการเลือกและการเลือกตั้งกรรมการวิชาชีพ (ฉบับที่ ๓) พ.ศ. ๒๕๕๕[๖]ปณตภร/ผู้จัดทำ๒๘ มีนาคม ๒๕๕๕[๑] ราชกิจจานุเบกษาเล่ม ๑๒๔/ตอนพิเศษ ๔๖ ง/หน้า ๙/๑๒ เมษายน ๒๕๕๐[๒] ข้อ ๔ (๘)เพิ่มโดยระเบียบกระทรวงสาธารณสุข ว่าด้วยการเลือกและการเลือกตั้งกรรมการวิชาชีพ (ฉบับที่๒) พ.ศ. ๒๕๕๒[๓] ข้อ ๔ (๙)เพิ่มโดยระเบียบกระทรวงสาธารณสุข ว่าด้วยการเลือกและการเลือกตั้งกรรมการวิชาชีพ (ฉบับที่๓) พ.ศ. ๒๕๕๕[๔] ข้อ ๑๘แก้ไขเพิ่มเติมโดยระเบียบกระทรวงสาธารณสุข ว่าด้วยการเลือกและการเลือกตั้งกรรมการวิชาชีพ(ฉบับที่ ๓) พ.ศ. ๒๕๕๕[๕] ราชกิจจานุเบกษาเล่ม ๑๒๖/ตอนพิเศษ ๑๕๙ ง/หน้า ๙/๓๐ ตุลาคม ๒๕๕๒[๖] ราชกิจจานุเบกษาเล่ม ๑๒๙/ตอนพิเศษ ๔๘ ง/หน้า ๑/๑๒ มีนาคม ๒๕๕๕